ROMÂNIA

JUDEŢUL BISTRIŢA-NĂSĂUD

CONSILIUL JUDEŢEAN
HOTĂRÂRE

privind darea în folosinţă gratuită Asociaţiei de Dezvoltare Intercomunitară ”Turism în Bistrița-Năsăud"  a unui spaţiu din domeniul public al judeţului Bistriţa-Năsăud 

        Consiliul Judeţean Bistriţa-Năsăud, întrunit în şedinţă ordinară, în prezenţa preşedintelui şi a 29 consilieri judeţeni;


Având în vedere:

- expunerea de motive nr. IX/170/07.01.2015 a Preşedintelui Consiliului Judeţean Bistriţa-Năsăud;
- raportul nr. IIBa/172/07.01.2015 al Direcţiei economice din cadrul Consiliului Judeţean Bistriţa-Năsăud;
- adresa nr. IIC/17424/02.12.2014 a Biroului logistic din cadrul Direcţiei economice a Consiliului Judeţean Bistriţa-Năsăud;
- prevederile Hotărârii Consiliului Judeţean Bistriţa-Năsăud nr. 170/2013 privind aprobarea Actului constitutiv, Statutului și a cotei de participare financiară la constituirea Asociației de Dezvoltare Intercomunitară ”Turism în Bistrița-Năsăud“;

- prevederile art. 6 alin. (2) lit.h) şi art. 7 din Ordonanţa Guvernului nr.26/2000 cu privire la asociaţii şi fundaţii, cu modificările şi completările ulterioare;
- prevederile Hotărârii Consiliului Judeţean Bistriţa-Năsăud nr. 79/2009 privind înscrierea în domeniul public al judeţului Bistriţa-Năsăud a unui imobil;
- prevederile Hotărârii Consiliului Judeţean Bistriţa-Năsăud nr. 3/2014 privind darea în folosinţă gratuită Asociației de Dezvoltare Intercomunitară ”Turism în Bistrița-Năsăud" a unui spaţiu din domeniul public al judeţului Bistriţa-Năsăud;
- prevederile art. 861, art. 874 şi art. 2146-2156 din Legea nr. 287/2009 privind Codul civil, republicată, cu modificările şi completările ulterioare;
- raportul nr. IBa/1358/26.01.2015 al Comisiei economice;
- raportul nr. IBa/1499/28.01.2015 al Comisiei de administraţie.
În temeiul prevederilor art. 45 alin. (3), art. 91 alin. (4), lit. a), art. 97, art. 115 alin. (1) lit. c), art. 119, art. 123 şi art. 124 din Legea nr. 215/2001 privind administraţia publică locală, republicată, cu modificările şi completările ulterioare,
HOTĂRĂŞTE:
Art.1. Se aprobă darea în folosinţă gratuită către Asociaţia de Dezvoltare Intercomunitară ”Turism în Bistrița-Năsăud“, a unui spațiu cu destinaţia de birou, în suprafaţă de 6,8 mp şi cota parte de 2,91 mp/64,10 mp din suprafeţele comune (baie parter, baie etaj I, holuri), din imobilul ”Garaje şi atelier de întreţinere”, situat în Piaţa Petru Rareş nr.1-2, municipiul Bistrița, etajul I, camera 5, identificat în Cartea Funciară nr. 53041, municipiul Bistriţa, Nr.topo. 53041-C1, aflat în domeniul public al judeţului, conform Anexei nr. 1 şi a Contractului de comodat prevăzut în Anexa nr. 2. 
 
Art.2. Anexele nr. 1 şi nr. 2 fac parte integrantă din prezenta hotărâre.
Art.3. Darea în folosință gratuită a spațiului se face pe o perioadă de 10 ani, în condițiile prevăzute de Codul Civil.
Art.4. Predarea-preluarea spațiului prevăzut la art. 1 se face prin protocol încheiat între reprezentanții desemnați ai proprietarului și ai beneficiarului utilizator.

Art.5. Cheltuielile cu utilitățile (curent electric, energie termică, apă/canal, deșeuri menajere), vor fi suportate de Asociația de Dezvoltare Intercomunitară ”Turism în Bistrița-Năsăud“ și vor fi facturate de Biroul logistic din cadrul Direcției economice, prin defalcarea facturilor de la furnizori, în baza suprafețelor utilizate și a numărului de persoane.

Art.5. Se împuternicește domnul Creța Simion, în calitate de Director executiv al Asociației de Dezvoltare Intercomunitară ”Turism în Bistrița-Năsăud“ să întreprindă toate demersurile legale pentru efectuarea modificărilor necesare în Registrul asociațiilor și fundațiilor de la Judecătoria Bistrița, privind sediul  Asociației de Dezvoltare Intercomunitară ”Turism în Bistrița-Năsăud“.

Art.6. Prezenta hotărâre a fost adoptată cu un număr de 29 voturi «pentru».
Art.7. La data intrării în vigoare a prevederilor prezentei hotărâri se abrogă Hotărârea Consiliului Județean Bistrița-Năsăud nr. 3/29.01.2014 privind darea în folosință gratuită Asociației de Dezvoltare Intercomunitară” Turism în Bistrița-Năsăud” a unui spațiu din domeniul public al județului Bistrița-Năsăud.
 
Art.8. Cu ducere la îndeplinire a prevederilor prezentei hotărâri se încredinţează Direcţia economică din cadrul Consiliului Judeţean Bistriţa-Năsăud. 
    
Art.9. Prezenta hotărâre se comunică de către Serviciul administraţie şi relaţii publice cu:
    
- Direcţia economică;

- Direcţia dezvoltare durabilă; 


- Asociaţia de Dezvoltare Intercomunitară ”Turism în Bistrița-Năsăud“;
- Instituţia Prefectului judeţul Bistriţa-Năsăud.

p. PREŞEDINTE,

VICEPREŞEDINTE
ALEXANDRU PUGNA 

